Bikin Ranar Masoya ta Valentine - BBC Hausa
Bikin Ranar Masoya ta Valentine
http://www.bbc.com/hausa/multimedia/2014/02/140214_picturegallery_valentine
A ranar 14 ga Fabrairun kowacce shekara ne ake bikin Ranar Masoya ta Valentine a fadin duniya, abinda ke shan suka a wasu sassa dabam-daban.
Masu rajin kare al'adun Hindu a India na kona hotuna da katunan gaisuwa domin nuna rashin amincewarsu da bikin ranar Valentine. Masu zanga-zangar dai na ganin ranar Valentine na bata al'adun Hindu.
Sababbin aure a Philippines na sumbatar junansu ranar Alhamis. Mutane 364 ne karamar hukumar ta daurawa aure domin dacewa da albarkacin ranar Masoya ta Valentine.
Wata mata ta hada furannin Rose 99 a wata kasuwa da ke Beijing domin bikin ranar Masoya ta Valentine.
Mata na sayen kwalayen cakula domin ba da kyautar Valentine a kantin Matsuzakaya da ke Tokyo. Matan Japan dai kan ba da kyautar cakula ga samarinsu da abokan aikinsu maza a matsayin alibidin Valentine.
Matar yarima mai jiran gadon Ingila, Camilla Duchess ta Cornwall tare da dan fursuna Gary Bird wanda ya ba ta kyautar katin Valentine da ya wallafa a madaba'ar kurkukun Coldingley a ziyarar da ta ke domin bunkasa karatau da rubutu a Ingila.
Zaki Dudley da matarsa Saskiya na wasa da kyautar Valentine da aka ba su ta daskararren jinin doki da aka yi wa siffar zuciya, a gandun namun daji na Drummond da ke Scotland.
Wani mutumm ya shiga shagon sayar da kyaututtukan valentine a birnin Hanoi na Vietnam. Ana dai bikin ranar Masoya ta Valentine ne 14 ga Fabrairu.
Wata Musulma a Indonesia kusa da kantin sayar da kayan Valentine a Jakarta, babban birnin kasar. Koda yake ranar Valentine bikin Kirista ne, Musulmi a India sun rungumi ranar da ake bikin masoya.